
మెజారిటీ వాటాల కొనుగోలుకు రూ.4146 కోట్ల ఆఫర్ న్యూఢిల్లీ: ఆటో విడిభాగాల తయారీలో అతి పెద్ద సంస్థ మదర్సన్ సుమి సిస్టమ్స్ లిమిటెడ్ (ఎంఎస్ఎస్ఎల్) ప్రపంచదేశాల్లో మరింతగా విస్తరించే లక్ష్యంతో ఫిన్లాండ్కు చెందిన వాణిజ్య వాహనాల వైర్ల హార్నె్సల తయారీ సంస్థ పికెసి గ్రూప్ను కొనుగోలు చేసేందుకు 57.1 కోట్ల యూరోల (రూ.4146 కోట్లు) ఆఫర్ ప్రకటించింది. ఒక్కో షేరును 23.55 యూరోలకు కొనుగోలు చేసేందుకు సంసిద్ధత ప్రకటించింది. ఇది గురువారం నాటి ముగింపు ధర కన్నా 51 శాతం ఎక్కువ. పికెసి షేర్లు ప్రస్తుతం నాస్డాక్, హెల్సింకీ స్టాక్ ఎక్స్ఛేంజిలో లిస్టింగ్ అవుతున్నాయి. మార్చి చివరికి ఈ కొనుగోలు డీల్ పూర్తయ్యే ఆస్కారం ఉన్నదని ఎంఎ్సఎ్సఎల్ ఒక ప్రకటనలో తెలిపింది. తమ డైరెక్టర్ల బోర్డు ఈ ఆఫర్కు మద్దతు ఇస్తున్నదని పికెసి మరో ప్రకటనలో తెలిపింది. ఉభయ సంస్థలు కలిసినట్టయితే ప్రపంచవ్యాప్తంగా రవాణా పరిశ్రమకు వైరింగ్ వ్యవస్థలు, విడిభాగాల అతి పెద్ద సరఫరాదారుగా మారతామని ఆ ప్రకటనలో పేర్కొన్నారు. ఈ విలీనంతో మదర్సన్కు అమెరికా, యూరోపియన్ మార్కెట్లలో ప్రవేశించేందుకు అవకాశం కలగడంతో పాటు పికెసి సంస్థ ఆసియా పసిఫిక్ ప్రాంతానికి విస్తరించగలుగుతుంది. గురువారం జరిగిన ఎంఎ్సఎ్సఎల్ డైరెక్టర్ల బోర్డు సమావేశంలో పికెసి గ్రూప్ పిఎల్సిలో మెజారిటీ వాటాలు కొనుగోలు చేసేందుకు, ఓటింగ్ హక్కులు పొందడానికి స్వచ్ఛంద ఆఫర్ ప్రకటించేందుకు అనుమతి ఇచ్చారు. ఈ మేరకు ఉభయ సంస్థలు కాంబినేషన్ అగ్రిమెంట్కు వచ్చినట్టు తెలిపింది. ఇందుకు అనుగుణంగా మదర్సన్ ఒక ప్రత్యేక అనుబంధ సంస్థ ఏర్పా టు చేసి దాని ద్వారా ఈ కొనుగోలు ప్రక్రియ పూర్తి చేస్తుంది. ఈ ఏర్పాటు మొత్తం మార్చి చివరికి పూర్తవుతుందని మదర్సన్ చైర్మన్ వివేక్ చాంద్ సెహ్గల్ తెలిపారు. రెండు దిగ్గజాలు ఒకటి కావడం వల్ల తాము కస్టమర్లకు మరింత విలువను జోడించగలుగుతామని, ప్రపంచవ్యాప్తంగా పలు ప్రాంతాల్లో సేవలందించగలుగుతామని సెహగల్ అన్నారు.

magerity vaataala konugoluku roo.4146 kotla affer newdhilly: auto vidibhaagaala tayaareelo athi pedda samstha madarson sumi sistoms limited (mssl) prapanchadesaallo marintagaa vistarinche lakshyamto finlandku chendina vaanijya vahanala vairla harnesla tayaarii samstha pikesi groopnu konugolu chesenduku 57.1 kotla eurola (roo.4146 kotlu) affer prakatinchindi. okko sherunu 23.55 eurolaku konugolu chesenduku samsiddhata prakatinchindi. idhi guruvaram naati mugimpu dhara kanna 51 saatam ekkuva. pikesi sherlu prastutam nasdac, helsinki stack extangilo listing avutunnaayi. marchi chivariki ee konugolu deal puurtayyee askaram unnadani mssl oka prakatanalo telipindi. tama directorla bordu ee aafarku maddatu istunnadani pikesi maro prakatanalo telipindi. ubhaya samsthalu kalisinattayite prapanchavyaaptamgaa rawana parisramaku viring vyavasthalu, vidibhaagaala athi pedda sarafaraadaarugaa maarataamani aa prakatanalo perkonnaru. ee vileenamtho madarsanku america, europian marketlalo pravesinchenduku avakaasam kalagadamtho paatu pikesi samstha asia pasific praantaaniki vistarinchagalugutundi. guruvaram jarigina mssl directorla bordu samavesamlo pikesi groop plcls magerity vaataalu konugolu chesenduku, oting hakkulu pondadaaniki swachchanda affer prakatinchenduku anumati icharu. ee meraku ubhaya samsthalu combination agrimentku vachinattu telipindi. induku anugunamgaa madarson oka pratyeka anubandha samstha erpa tu chesi daani dwara ee konugolu prakriya puurti chestundi. ee erpaatu mottam marchi chivariki puurtavutumdani madarson chairman vivek chand sehgal telipaaru. rendu diggajaalu okati kaavadam valla taamu kastamarlaku marinta viluvanu jodinchagalugutamani, prapanchavyaaptamgaa palu praantaallo sevalandinchagalugutamani sehagal annaru.